Cullinan-diamanten
Store norske leksikon,Realfag,Geologi,Mineraler,Edelstener og smykkestener
Cullinan-diamanten, verdens største diamant, funnet i januar 1905. Diamanten ble kjøpt av Transvaals regjering for 150 000 pund og gitt til Edvard 7. Uslipt veide den 3106 karat eller 621,2 gram.
Cullinan-diamanten ble slipt til ni større steiner og 96 små briljanter av det kongelige Asscher diamantselskap i Amsterdam. De to største blir oppbevart på Tower i London som en del av de britiske kronjuveler. De andre steinene er i privat eie av medlemmer i den britiske kongefamilien. Cirka 66 prosent av den uslipte diamanten gikk bort under slipingen.Diamanten er oppkalt etter sir Thomas Cullinan, direktøren for Premier Diamond Mine (Transvaal) Company, som eide gruvene hvor den ble funnet. Les mer i Store norske leksikon diamant edelstener